ru ru ru pl en ru uk bg ru ru ru bg ru en bg bg ru en ru ru ru ru ru ru cv ru uk bg bg ru ru bg uk ru bg bg bg bg bg bg bg en en ru en bg en en en bg en ru en bg en en en bg en ru en ru en en en bg en en en en fa en en en en de en bg de en en pl
place for food photography, recipes and travel
По света и у нас
Освен, че не успях да ви покажа тези сладки с махлеб, които приготвих през декември, не успях да напиша и нищо за празника. Няма да правя излишни резолюции. Единственото, което си (ви) пожелавам е да обичам себе си повече и да излизам от комфортната си зона по-често, което с годините става доста по-трудно. Опит да предизвикам себе си (и него), направих с подаръка на Г. за рождения му ден. Подарих му пътуване до Норвегия през юни с кемпер. Организацията се прави от няколко млади момчета, едно от които живее понастоящем в Норвегия. Можех и сама да начертая маршрута, но ми се искаше да пробваме нещо различно. В съвременния свят на удобства, всички сме свикнали да пътуваме и достигаме местата без особено затруднение. Да спираме до самия връх или забележителност, да снимаме и да си тръгваме. Всичко е на една ръка разстояние. Лесно. Удобно. Достъпно. Затова тази година реших да направя нещо недопустимо. Пътуването предвижда пътуване с кемпер, но достигането до различните точки ще се осъществява пеша. Километри ще бъдат изминати. Ще се къмпингува на открито, в определените за това места. Ще пътуваме и спим с непознати, в малко пространство (още нещо, което преди години би ме ужасило 🙂 ). Надявам се да е готино, весело и извън всичко, което сме преживявали досега, защото животът трябва да ни вълнува по неузнаваем начин.
Махлеб е арабска подправка с вкус на бадеми и череши. Приготвя се от смлени ядки от костилката на специален вид череши. Наложи се да помоля Г. да отиде до Женския пазар да ми я набави. Децата много харесаха сладките и втората партида направих без крема.
Източник: My name is Yeh
3/4 ч. л. сол
2 ч. л. махлеб
1 чаша масло, на стайна температура
1 1/4 чаша бяла захар
1 ч. л ванилова есенция
1/2 ч. л. бадемов екстракт
1 чаша масло, на стайна температура
2 чаши пудра захар
1 супени лъжици пълномаслено мляко
1/4 ч. л. бадемов екстракт
*по желание прах за поръсване от сушени боровинки Mill&Mortar
1. Загрейте фурната на 175 º C.
2. Сложете хартия за печене върху тава. В голяма купа, разбъркайте заедно брашното, бадемовото брашно, бакпулвера солта и махлеб. С помощта на електрически миксер разбийте маслото и захарта до бледа и пухкава смес. Добавете ванилията, бадемовия екстракт и яйцето. Разбийте, докато се комбинират.
3. Добавете сухите към влажните съставки и разбърквайте докато се смесят .
4. Оставете в хладилник половин час. Тестото може да престои в хладилник до 3 дни.
5. Извадете тестото от хладилника. Набрашнете гладка повърхност и разтелете тестото. Нарежете на кръгли форми с помощта на кръгла форма за курабийки (ако нямате ползвайте чаша). Използвайте цялото тесто, ако се налага разточете отново. Подредете курабиите в тавата и печете за 10 минути или докато са готови.
6. Докато бисквитите изстиват направете крема. Разбийте маслото с пудрата захар, след това добавете млякото, солта и бадемовия екстракт. Поръсете с боровинки изсушени на прах.
January 9, 2019 at 18:19
Здравейте, бихте ли дали координати на организаторите на пътуването? Звучи интригуващо.. Благодаря!
January 9, 2019 at 23:27
Здравейте Аделина, това са момчетата, които го организират. http://panicframe.com
January 9, 2019 at 19:02
Рецептата е доста интересна. Но относно писането ви – предизвикайте себе си с малко уроци по правопис и пунктоация. НедопУстими са толкова грешки на едно място, особено в статия на следен блогър. Успех!
January 10, 2019 at 10:27
Здравейте, Йоанна! Промяната трябва да започне от самите нас, преди да критикуваме другите. Пунктуация се пише с У, а не с О. 🙂 Успех и на вас!
January 10, 2019 at 16:03
Ради, благодаря за координатите!
January 10, 2019 at 16:21
За нищо, моля те! Имат и до Исландия през май месец.
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.